|  |  |  |  |  |  |
| --- | --- | --- | --- | --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM**  **JAVNOŠĆU** | | | | | |
| Naziv akta o kojem je savjetovanje provedeno: | | | Prijedlog Odluke o načinu pružanja javne usluge sakupljanja komunalnog otpada na području Općine Sutivan | | |
| Vrijeme trajanja savjetovanja: | | | 03. svibnja -02. lipnja 2022. godine | | |
| Cilj i glavne teme savjetovanja: | | | Osnovni cilj provedenog savjetovanja bio je dobivanje povratnih prijedloga/primjedbi u odnosu na Prijedlog Odluke o načinu pružanja javne usluge sakupljanja komunalnog otpada na području Općine Sutivan | | |
| Popis zaprimljenih primjedbi  /prijedloga | | | | | |
| Redni broj | Ime i prezime/naziv podnositelja | Tekst primjedbe/prijedloga | | Očitovanje o primjedbi / prijedlogu - prihvaća se - djelomično se prihvaća - ne prihvaća se - primljeno na znanje - nema primjedbi | Obrazloženje |
|  | Marinka Vukelić | Zakon je stupio na snagu 31.7.2021. Rok za donošenje odluke je bio 6 mjeseci od dana stupanja na snagu zakona, Javno savjetovanje se moglo spovesti u 8. i 9.mj. 2021.kad je većina vlasnika apartmana još bila u Sutivanu. Mogao se dostaviti i mail svim suvlasnicima jer je malo vjerojatno da ljudi prate web stranicu općine. Kako ste naš našli kad se uvodila kanalizacija, tako ste mogli i sada! Zato predlažem produljenje roka za javno savjetovanje jer je 30 dana minimalni rok, a maksimalni nije propisan. Predlažem produljenje javnog savjetovanja za 60 dana u kojem roku bi svi vlasnici apartmana vjerojatno i došli u Sutivan. Osim toga predlažem da se održi i zajednički sastanak uživo s davateljem usluge jer se radi o materiji koja nije prosječnom građaninu razumljiva. | | NE PRIHVAĆA SE | Kao što ste i sami naveli, Zakon o gospodarenju otpadom (“Narodne novine” broj 84/21) (u daljnjem tekstu: Zakon) stupio je na snagu 31. Srpnja 2021. Godine, a od dana stupanja na snagu Zakona počeo je teći I rok od šest mjeseci (instruktivni) za donošenje Odluke o načinu pružanja javne usluge (u daljnjem tekstu: Odluka). Nadalje, odredbom članka 66. Stavka 4. spomenutog Zakona propisana je i obveza provedbe prethodnog savjetovanja sa zainteresiranom javnošću u trajanju od najmanje 30 dana. Postupak I način provedbe savjetovanja sa zainteresiranom javnošću utvrđeni su u odredbama Zakona o pravu na pristup informacijama (“Narodne novine” broj 25/13, 85/15, 69/22).  S obzirom na kompleksnost I opseg materije/pitanja koje je potrebno urediti ovakvim općim aktom, izrada nacrta općeg akta I provedba savjetovanja u 8. I 9. Mjesecu 2021. Godine, odnosno odmah po stupanju na snagu Zakona, zasigurno bi utjecala na kvalitetu općeg akta zbog nedovoljne pripreme, što u konačnici ne bi bilo nikome od koristi.Uobičajena praksa i pravilo je rok od 30 dana za savjetovanje sa javnošću o prijedlogu bilo kojeg općeg akta, što se pokazalo dovoljnim rokom da se pravne I fizičke osobe uključe u postupak donošenja općeg akta kojim se direktno ili indirektno utječe na njihova prava, obveze ili pravne interese. Rok od 30 dana za savjetovanje sa javnošću I u ovom slučaju smatramo primjerenim I dostatnim, bez ikakve potrebe za njegovim dodatnim produljenjem.  Što se tiče načina provedbe savjetovanja, članak 11. Stavak 2. Zakona o pravu na pristup informacijama propisuje da jedinice lokalne samouprave provode savjetovanje s javnošću preko internetske stranice ili preko središnjeg državnog internetskog portala za savjetovanje s javnošću. Provedba obveznog internetskog savjetovanja ima za cilj omogućiti sudjelovanje što šireg kruga dionika odnosno zainteresiranih osoba. |
|  | Marinka Vukelić | U čl.3.već je utvrđen davatelj usluge iako i za prijedlog ugovora o koncesiji treba provesti javno savjetovanje . Osim toga više jedinica lokalne samouprave mogu provoditi zajednički mjere gospodarenja otpadom. Budući da komunalno poduzeće iz Supetra vrši odvoz iz Miraca, što je najbliže mjesto Sutivanu, možda bi bilo jeftinije da odvoz radi Komunalno društvo "Grad", a ne firma koja je 30 km udaljena od Sutivana. Zato predlažem da se zatraži ponuda od te firme i vidi bi li to bilo jeftinije i tehnički izvedivo s obzirom na kapacitete. | | NE PRIHVAĆA SE | U članku 3. Odluke Davatelj javne usluge, Michielli Tomić d.o.o. utvrđen je tek deklaratorno. Naime, Michielli Tomić d.o.o. nastavlja s obavljanjem usluge temeljem ranije dodijeljene koncesije iz 2009. godine I to do njezina isteka. Po isteku vremenskog roka na koji je dodijeljena koncesija, uz poštivanje načela tržišnog natjecanja, odnosno omogućivanje svim zainteresiranim gospodarskim subjektima da se jave na Javni natječaj, provest će se postupak dodjele koncesije sukladno zakonskim i podzakonskim propisima. |
|  | Marinka Vukelić | Jedinstvena cijena OMJU je za kućanstvo je 59,72 +PDV, a za ne kućanstva 123,98 +PDV. Ta cijena nije analitički obrazložena i vrlo je visoka za tzv.hladni pogon. Korisnik nema pojma koliko će mu zapravo iznositi "račun za smeće", ne može si predočiti je li za njega povoljnije obračun po kriteriju volumen spremnika x broj odvoza ili obračun po masi koji se izražava u kg ili pak na neki treći način. Je li napravljena neka simulacija prosječnog računa? | | NE PRIHVAĆA SE | U glavi III. IZNOS CIJENE OBVEZNE MINIMALNE JAVNE USLUGE S OBRAZLOŽENJEM NA KOJI JE ODREĐENA, člancima od 6. do 9. Odluke dano je obrazloženje na koji način je određen iznos cijene obvezne minimalne javne usluge. |
|  | Marinka Vukelić | Članak 11.odluke je protivan Zakonu. OMJU je jedinstvena cijena za pojedinu kategoriju korisnika. Onda bi i kućanstvo ili zapravo dio kućanstva koji boravi samo ljeti , trebao imati popust jer ga u najvećem dijelu godine uopće nema u Sutivanu pa niti ne stvara smeće. Trebalo bi iskazati u analizi OMJU-a koliko Sutivan ima stalnih stanovnika kroz čitavu godinu, koliko ima vlasnika apartmana koji ne iznajmljuju već koriste za vlastite potrebe, koliko oni borave prosječno u Sutivanu i koliko ima pravih turista, gostiju koji povećavaju broj odvoza . Koji je broj odvoza po mjesecima, koliko puta kamion Michieli- Tomić d.o.o. došao u Sutivan u svakom pojedinom mjesecu u godini? | | NE PRIHVAĆA SE | Sustav javne usluge ima troškove redovnog funkcioniranja i kada pojedini povremeni korisnici ne koriste javnu uslugu. Bez podmirenja redovnih troškova sustava tijekom cijele kalendarske godine, taj sustav bi bilo nemoguće održavati, što bi onda dovelo I do upitne mogućnosti pružanja javne usluge u onom periodu kada povremeni korisnici borave na području Općine Sutivan. |
|  | Marinka Vukelić | Poticanje korisnika na odvajanje otpada može se postići jedino obrazovanjem stanovništva, gostiju, svih ljudi, postavljanjem spremnika za sve vrste reciklabilnog komunalnog otpada i potpunim individualiziranjem u plaćanju miješanog komunalnog otpada. Niti zajednički spremnici nisu dobro rješenje. Imali smo i zajednička brojila za vodu pa se od toga odustalo. | | PRIMLJENO NA ZNANJE | Kontinuirano će se provoditi I poduzimati mjere I aktivnosti usmjerene ka edukaciji građana. |
|  |  | Reciklažno dvorište je isto daleko izvan mjesta i bez auta se ne može do njega doći. Trebalo bi postojati mobilno reciklažno dvorište makar jednom ili 2 puta mjesečno u ljetnim mjesecima | | PRIHVAĆA SE | Planira se nabavka mobilnog reciklažnog dvorišta kako bi se predaja otpada učinila dostupnijom. |
|  |  | Predlažem da cijena OMJU bude za sva kućanstva niža, a cijena predanog miješanog komunalnog otpada viša jer jedino to stimulira na razdvajanje otpada. Ne znam kako će se to sve sprovesti jer je davatelj usluge svojim dosadašnjim radom upravo stvorio naviku da se otpad bez razvrstavanja baca u bilo koji kontejner. Takvu situaciju imamo na zelenom otoku Ratac/Grlica već godinama protivno svim zakonima, podzakonskim propisima pa i općinskoj Odluci koja je još na snazi. Povećanje cijene i njezina primjena protivno čl.29.sadašnje odluke traje od 2019.pa do danas. | | NE PRIHVAĆA SE | Cijena je izračunata na temelju ukupnih godišnjih troškova koje koncesionaru nastaju pružanjem javne usluge. |
|  |  | Kad sam u Sutivanu, boravim na adresi Grlica 8-10. To su 2 zgrade na istoj k.č.1256/5 svaka ima po 6 app, dakle ukupno 12 , gotovo istih app, po veličini, ali različitih po načinu korištenja što se tiče duljine boravka i broju osoba. Na samoj parceli nema mjesta za spremnike jer nema niti dovoljno parkirališnih mjesta, a ne znam tko bi bio taj koji bi spremnik izvlačio na cestu radi odvoza. | | PRIMLJENO NA ZNANJE | Člankom 13. Stavkom 8. Odluke propisano je da se sakupljanje komunalnog otpada na obračunskom mjestu korisnika usluge obavlja u odgovarajućim spremnicima koje je korisnik dužan smjestiti unutar svoje nekretnine, dok je stavcima 10. i 11. spomenutog članka Odluke propisano je postupanje ukoliko spremnike nije moguće smjestiti unutar svoje nekretnine. Također, na spomenutoj lokaciji je vrlo izvjesno da će se prikupljanje i odvoz vršiti putem polupodzemnih spremnika. |
|  |  | Što se tiče veličine vrećica , one moraju biti i manjih veličina, jer je nemoguće u vrećicu od 60 l puniti biootpadom na velikim vrućinama. Općenito, vrećice moraju biti u različitim veličinama jer imamo apartmane koje koristi samo 1 osoba. U Zagrebu smo vrećice s bio otpadom zamijeli s 30 l na 10 l jer su probijale. | | PRIMLJENO NA ZNANJE | Prikupljanje biootpada vršiti će se putem spremnika, a tek u iznimnim slučajevima putem vrećica. |
|  | Marinka Vukelić | Uz prijedlog Odluke nismo dobili prijedlog cijena , niti za odvoz spremnika, niti za vrećice, niti za korištenje kartice/ ključa. Ne znam kad je i kome isplativije izabrati odvoz po volumenu ili pak po kg?! | | NEMA PRIMJEDBI | Sukladno odredbi članka 77. stavka 1. Zakona, cijenik javne usluge izrađuje i donosi Davatelj usluge tek nakon donošenja I stupanja na snagu Odluke. |
|  | Marinka Vukelić | Ne znam kako izabrati veličinu spremnika, ako se na to odlučimo, jer su potrebe potpune različite. Kroz čitavu godinu boravi samo 1 osoba koja je sama. Koliko će njoj trebat da napuni taj spremnik da bi odvoz bio isplativ?! | | NEMA PRIMJEDBI | Nakon što bude donesen I javno objavljen Cjenik javne usluge u kojemu će biti utvrđena cijena odvoza za različite volumene spremnika, imati ćete mogućnost odlučiti što je za Vas financijski isplativije. |
|  | Marinka Vukelić | Mogu li se kombinirati na istoj adresi različite vrste odvoza, dakle u nekom periodu spremnik, nekad vrećica? Iako mi se čini da bi bilo najbolje rješenje podzemni otpadomjer, ali s ugrađenim većim brojem različitih volumena. Ako sam ja dobro shvatila te podzemne spremnike, svako bi imao svoju karticu ili ključ i to bi se elektronski evidentiralo kad se ubaci otpad. Ne znam u kojim bi to vrećicama trebalo ubacivati, nekim posebnim ili bilo kojim drugim? Jesam li to dobro shvatila? Onda nam ne bi trebali spremnici za miješani komunalni otpad već samo spremnici za bio otpad i recklabilni miješani otpad. Ili bi i oni mogli biti podzemni?! Mislim da bi sve trebalo biti elektronski i podzemno s tim da bi se i za ostale reciklabilne vrste otpada trebao biti ključ ili kartica da se vidi jeli ubačen pravi otpad na pravo mjesto. Naime, prije ili poslije plaćat će se ugovorne kazne. Ja ne želim plaćati za neodgovorne osobe i vrlo savjesno razvrstavam otpad. | | NEMA PRIMJEDBI | Ukoliko bude moguće zadovoljiti sve tehničke I prostorne kapacitete, prikupljanje I odvoz otpada na Grlici planira se osigurati postavljanjem polupodzemnog spremnika. |
|  | Marinka Vukelić | Što se tiče stupanja na snagu Odluke i cijenika pa potpisivanje ugovora ili prihvaćanje Izjave, sve mora početi s onim datumom kad se na terenu stvore tehnološki uvjeti za primjenu . Ako toga nema , onda treba ugraditi odredbu po kojoj se to odgađa do realizacije tehničkih uvjeta. Takvu odredbu imamo u čl.29 Odluke koja je sad na snazi, a koja se nije primjenjivala ,a odvoz se prema vlasnicima app. radi kao prije 20 godina. Cijena je odvoza svejedno u 2019.poskupila 130% i traje to još i sad. | | PRIHVAĆA SE | Novi Cjenik početi će se primjenjivati tek nakon što budu ispunjeni svi tehnički uvjeti. |
|  | Marinka Vukelić | Nije realno očekivati da ću račune plaćati u punom iznosu s nekakvom paušalnom procjenom u Zagrebu i Sutivanu, a u Zagrebu provodim najviše vremena. I onda su mi još računi za odvoz smeća u mjesečnom iznosu veći u Sutivanu! Ne iznajmljujem, ne guram se s rođacima i prijateljima u 40 m2 i tražim realnu cijenu za uslugu. Pa iznajmljivači i domaće stanovništvo koje baš tu živi, moraju razumjeti da oni stvaraju više otpada kroz čitavu godinu i moraju prihvatiti nužnost razvrstavanja otpada,a ne da se tome ismijavaju kao što je bio slučaj ranijih godina. | | NE PRIHVAĆA SE | Sukladno odredbi članka 70. Stavka 2. Zakona, u istu kategoriju, “kategoriju kućanstvo” svrstani su podjednako I korisnici javne usluge koju nekretnine koriste trajno, kao I oni koji nekretninu koriste povremeno. Nadalje, odredbom članka 76. Stavka 3. Točke 1. Zakona propisano je da se na području pružanja usluge primjenjuje *jedinstvena* cijena obvezne minimalne javne usluge za korisnika usluge razvrstanog u kategoriju kućanstvo. |

U Sutivanu, 30. srpnja 2022. godine